****

**Előterjesztés a „Vincellér-park emlékkő” elhelyezéséről a Vincellér-park 4728 helyrajziszámú ingatlan közterületén (VKISZB)**

**Tisztelt Bizottság!**

Jelen előterjesztés célja a Vincellér-park (hrsz.: 4728) közterületén „Vincellér-park emlékkő” létesítése, mely a tér elnevezését jelöli.

Az emlékjel helyszíne a Vincellér-park területén a Széchenyi István utca – Malom utca kereszteződéséhez vezető gyalogjárda melletti zöldfelület. Az emlékjel az aszfalt burkolatú gyalogjárdáról megközelíthető. Elhelyezését az 1.sz. melléklet szemlélteti.

Az emlékjel létesítésének kezdeményezője az Egri Borbarát Hölgyek Egyesülete.

Az emlékjel beton alapra épül, a kőtömb anyaga: 80-90 cm széles 2,5m magas 2-2,5 tonna súlyú bogácsi kőbányából tufakő. Az emlékjel oszlopszerű megjelenésű, melynek felületén egyenként rögzített öntött fém betűkkel készül a „Vincellér park” felirat, a kőtömb hátulján pedig egy 20cm × 30 cm méretű emléklap kerül rögzítése, melyen az Egri Borbarát Hölgyek Egyesülete, és a követ adományozó személy neve kerül feltüntetésre.

Az ünnepélyes avatásra a tervezet szerint a Civil napon kerül sor 2024. szeptemberben.

Kérem Tisztelt Bizottságot, hogy döntésével támogassa a „Vincellér-park emlékkő” létesítését!

Eger, 2024.08.09.

**Mirkóczki Zita**

Tanácsnok

**Bizottsági döntés:**

Eger Megyei Jogú Város Közgyűlése Városi Kulturális, Idegenforgalmi és Szociális Bizottsága Eger Megyei Jogú Város Alapokmányáról szóló 28/2011.(VI.30.) önkormányzati rendelet 1. melléklet 12.2 pontja alapján a Közgyűlés által átruházott hatáskörében eljárva támogatja a „Vincellér-park emlékkő” tervdokumentáció szerinti létesítését a Vincellér-park (4728 helyrajziszámú ingatlan) közterületén.

**Felelős:** Lovász Imre irodavezető, a Városüzemeltetési Iroda vezetője

**Határidő:** 2024.09.30.